खैर अच्छी बात है कि अपने चाहने वालो की गुजारिश के बाद चिराग फिर से वापसी कर रहे हैं। सात महासुई लोक गीतों से सजी उनकी नई एल्बम आगामी 15 सितम्बर को रिलीज़ होने जा रही है। चिराग कहते हैं कि “अगर मेरी संन्यास की घोषणा के बाद वापसी हो रही है तो उसमे मेरे चाहने वालो का बहुत बड़ा योगदान है और मेरी मुख्य प्रेरणा मेरा दोस्त नितीश धालटा रहे हैं। नितीश ने मेरी इस घोषणा के बाद कई दिनों तक मुझे सोने नहीं दिया और यहाँ सभी उन लोगों का नाम ले पाना संभव नहीं है जिसके लिए मैं आपसे क्षमाप्रार्थी हूँ | मेरे कुलिष्ट देवता सहदेव पाण्डव जी, करासा-काईना की माटी, नाना-नानी, माता-पिता, आदरणीय गुरु श्री सुरेन्द्र नेगी व सभी बड़ों का मुझपर परम स्नेह और आशीर्वाद है तो निश्चित ही इनकी प्रेरणाओं से मैं वापसी करने जा रहा हूँ और पुनः आप सभी को अपनी भूली बिसरी गाथाओं से अवगत करवाने 15 सितम्बर को आ रहा हूँ।”